Totaalne installatsioon

Totaalne installatsioon (ingl. total installation) on installatsioonikunsti vorm, kus loodud installatiivne ruum haarab vaataja täielikult enda kogemusse.Tate. (s.a.). Five things to know: Ilya and Emilia Kabakov. https://www.tate.org.uk/art/lists/five-things-know-ilya-and-emilia-kabakov Selle mõiste võttis kasutusele kunstnik Ilja Kabakov 1980. aastate lõpul.Akbar, A. (2013, 26. märts). From totalitarianism, to total installation. The Independent. https://www.independent.co.uk/arts-entertainment/art/features/from-totalitarianism-to-total-installation-8550568.html#:~:text=It%20was%20only%20after%20Ilya,her%2C%20both%20romantically%20and%20artistically 

Totaalne installatsioon erineb tavalisest installatsioonist selle võrra, et kogedes totaalset installatsiooni, on peategelane vaataja, mitte teos – kõik on suunatud vaataja poole, loodud vaataja jaoks. Ehk siis teose kogeja saab osa teosest ning ei ole niisama teose pealtvaataja. Samuti on totaalsete installatsioonide puhul oluline narratiivsus. Kabakov pani suurt rõhku loo jutustamisele, luues erinevaid stsenaariume ja kontekste, kus teos asetseb.Tate. (s.a.). Installation art. https://www.tate.org.uk/art/art-terms/i/installation-art 

Kuigi Kabakovi peetakse totaalse installatsiooni teerajajaks, on ka teisi kunstnike, kes on kasutanud sarnaseid lähenemisviise, loomaks endasse haaravaid keskkondi, näiteks Edward Kienholz ja Olafur Eliasson. Siiski on oluline eristada, et need kunstnikud ei pruugi tingimata järgida kõiki Kabakovi "totaalse installatsiooni" kontseptsiooni spetsiifilisi omadusi.

Ajalugu
Ilja Kabakov (1933–2023) oli tunnustatud illustraator ja maalikunstnik Nõukogude Venemaal, kes hakkas installatsioone looma 1980. aastate alguses. Ta emigreerus 1987. aastal Ameerika Ühendriikidesse, kus ta sai palju vabamalt hakata tegelema installatsioonikunstiga. USA-s tutvus ta ka Emiliaga, kes samuti oli Nõukogude Liidust emigreerunud ja kellest sai hiljem tema abikaasa. Alates 1988. aastast hakkasid nad koos looma totaalseid installatsioone. Nende tööd peegeldavad tihti nõukogudeaegset eluolu, mälestusi, ajalugu ning erinevaid suhtumisi teemasse. 

Kui Kabakov oli jõudnud läände, oli ta täis viha Nõukogude võimu ja valitsuse rõhuva olukorra vastu. Ta tundis, et pelgalt maalikunstist ei piisa, et seda olukorda edasi anda. Ta kartis, et inimesed ei mõista, mida tähendab tunda, milline oli elu Nõukogude riigis. Seetõttu oli Kabakovi jaoks väga oluline luua just atmosfääri, et inimesed saaksid seda kogeda. 

Totaalse installatsiooni eelkäijaks võib nimetada ka 19.sajandist pärit kunstivormi ühendkunstiteos (saksa keeles Gesamtkunstwerk), mis samuti püüdles totaalse immersiivse kogemuse poole, kombineerides mitmeid erinevaid kunstivorme.The Art Story. (s.a.). Gesamtkunstwerk - Modern art terms and Concepts. https://www.theartstory.org/definition/gesamtkunstwerk/#:~:text=Summary%20of%20Gesamtkunstwerk,the%20Gesamtkunstwerk%20of%20the%20Future%22. 

Liigitamine
Installatsioonikunst on üldine mõiste, mis hõlmab palju installatsiooni vorme. Üks neist on totaalne installatsioon, mida on tugevalt seostatud Ilja Kabakoviga. Totaalset installatsiooni on teisiti nimetatud ka environmentideks, ruumikunstiks, immersiivseks kunstiks. 

Veel installatsiooni vorme
Kohaspetsiifiline installatsioon
Heliinstallatsioon
Valgusinstallatsioon
Virtuaalne/digitaalne installatsioon
Interaktiivne installatsioon
Performatiivne installatsioon
Kineetiline installatsioon

Vaata ka
Installatsioonikunst 
Environment 
Ilya Kabakov 
List of art installations by Ilya Kabakov 

Viited

Kategooria:Kunstivoolud